

**ΕΚΔΗΛΩΣΕΙΣ–ΔΡΑΣΤΗΡΙΟΤΗΤΕΣ**

**ΚΑΘΗΜΕΡΙΝΗ ΕΚΔΟΣΗ**

**ΔΕΛΤΙΟ ΤΥΠΟΥ**

**Κατάταξη του Πανεπιστημίου Θεσσαλίας**

Σημαντική βελτίωση της θέσης του Πανεπιστημίου Θεσσαλίας στην διεθνή κατάταξη Πανεπιστημίων '[*Top Universities by Citations in Top Google Scholar profiles*](https://www.webometrics.info/en/transparent)', που δημοσιεύει η Webometrics σημειώνεται και φέτος. Το Πανεπιστήμιο βρίσκεται το 2020 στην ***554η*** θέση με 394000 ετεροαναφορές(citations) του ερευνητικού έργου των καθηγητών του ιδρύματος, ανάμεσα στα 5000 κορυφαία πανεπιστήμια παγκοσμίως. Το Π.Θ. σημειώνει σταθερά ανοδική πορεία στην κατάταξή του από τη θέση ***678*** το 2019 και τη θέση ***934*** το 2018. Η συγκεκριμένη κατάταξη συντάσσεται με βάση τον αριθμό ετεροαναφορών (citations) του ερευνητικού έργου των καθηγητών και ερευνητών των Ιδρυμάτων. Ο εντοπισμός των ετεροαναφορών γίνεται μέσω της πλέον δημοφιλούς μηχανής αναζήτησης ακαδημαϊκής βιβλιογραφίας, του Google Scholar. Τα στοιχεία των ετεροαναφορών συλλέχθηκαν το χρονικό διάστημα 5-18 Ιουλίου 2020.